| Ken Watanabe |
| --- |
|  |
|  |
|  |
| Tikras vardas | 渡辺 謙 *Watanabe Ken* |
|  |
| Gimė | 1959 m. spalio 21 d. (62 metai) |
|  |
| Šalis |  JaponijaKoide, Nijigata |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Katsumoto Moritsugu„Paskutinis samurajus", 2003 m.Generolas Tadamichi Kuribayashi„Laiškai iš Ivo Džimos", 2006 m. |
| Apdovanojimai |
| 2006 – Japonijos kino akademijos apdovanojimas už geriausią pagrindinį vaidmenį („Rytojaus prisiminimai") |

**Kenas Vatanabė** (jap. 渡辺 謙 = *Watanabe Ken*; g. 1959 m. spalio 21 d. Koide, Nijigatos prefektūra, Japonija) – japonų teatro, kino ir televizijos aktorius. Atliko generolo Tadamichi Kuribayashi vaidmenį filme „Laiškai iš Ivo Džimos", už kurį buvo nominuotas Oskarui už geriausią antraplanį vaidmenį, bei samurajaus Katsumoto Moritsugu vaidmenį filme „Paskutinis samurajus". Taip pat žinomas dėl savo vaidmenų režisieriaus Christopher Nolan filmuose „Betmenas: pradžia" ir „Pradžia".

Biografija
----------

Vatanabė gimė Koide mieste, Nijigatos prefektūroje. Jo motina buvo mokyklos mokytoja, o tėvas mokė kaligrafijos meno.

1978 m. baigęs vidurinę, Vatanabė persikėlė į Tokiją, kur pradėjo aktoriaus karjerą, vaidindamas teatro trupėje *En*. Dėmesio sulaukė po vaidmens pjesėje *Shimodani Mannencho Monogatari*. 1982 m. pirmą kartą suvaidino vaidmenis televizijos serialuose *Michinaru Hanran* ir *Mibu no koiuta*, pastarajame įkūnijo samurajų. 1984 m. debiutavo kino filme „MacArthur’s Children". Japonijoje labiausiai žinomas dėl vaidmens 1987 m. 50 serijų trukmės draminiame seriale „Dokuganryu Masamune" (liet. *Vienaakis drakonas*), kuris buvo rodomas per NHK televiziją.

2006 m. pelnė Japonijos kino akademijos apdovanojimą už geriausią pagrindinį vaidmenį filme „Ashita no Kioku" (liet. *Rytojaus prisiminimai*), kuriame jis suvaidino pacientą, sergantį Alzheimerio liga.

1989 m. jam buvo diagnozuota kaulų čiulpų leukemija, tačiau jis pasveiko. 2006 m. savo autobiografijoje „Dare? – Who Am I?" Vatanabė atskleidė, kad serga hepatitu C.

Filmografija
------------

* 1984: *MacArthur’s Children*
* 1984: *Bruce’s Fists of Vengeance*
* 1985: *9 Deaths of the Ninja*
* 1985: *Kekkon Annai Mystery (*結婚案内ミステリー *Kekkon Annai Misuterī)*
* 1986: *The Sea and Poison (*海と毒薬 *Umi to Dokuyaku)*
* 1986: *Tampopo*
* 1987: *Karate Warrior*
* 1987: *Commando Invasion*
* 1988: *Karate Warrior 2 (Il ragazzo dal kimono d’oro)*
* 1989: *Violent Zone*
* 1998: *Welcome Back, Mr. McDonald*
* 2000: *Space Travellers (*スペーストラベラーズ *Supēsu toraberāzu)*
* 2000: *Ikebukuro West Gate Park*
* 2001: *Genji: A Thousand-Year Love (*千年の恋 ～ひかる源氏物語 *Sennen no koi – Hikaru Genji Monogatari)*
* 2003: *Paskutinis samurajus*
* 2003: *T.R.Y.*
* 2004: *Castle of Sand (*砂の器 *Suna no utsuwa)*
* 2005: *Geišos išpažintis*
* 2005: *Betmenas: pradžia*
* 2005: *Year One in the North (*北の零年 *Kita no zeronen)*
* 2006: *Memories of Tomorrow (*明日の記憶 *Ashita no Kioku)*
* 2006: *Laiškai iš Ivo Džimos*
* 2009: *The Unbroken (Shizumanu Taiyo)*
* 2009: *Cirque du Freak: The Vampire’s Assistant*
* 2010: *Shanghai*
* 2010: *Pradžia*

Išnašos
-------


|  |  |
| --- | --- |
|  | **Vikiteka: Ken Watanabe** – vaizdinė ir garsinė medžiaga  |

1. ↑  Keck, William (2004-02-24). „Japanese Cruise". *USA Today*. Nuoroda tikrinta 2010-05-07.